# **Internasjonal Uke på 1 dag**

Her er forslag til en hel dag med Internasjonal Uke. Tilpasse programmet slik det passer for deres skole. Om dere er mange er det lurt å dele opp elevene i grupper og legge opp parallelle aktiviteter som gruppene rullerer på. Flere undervisningsopplegg og aktiviteter finnes på [våre nettsider](http://www.od.no/undervisning).

| Tid | Hva | Hvorfor | Hvordan |
| --- | --- | --- | --- |
| 09:00 - 09:35 | [Årets prosjektforedrag + kahoot](https://www.od.no/oppgaver-ressurser/arets-prosjekt) | Elevene lærer om årets prosjekt | Hold foredraget selv eller [bestill noen fra OD](http://www.od.no/foredrag) til å holde det. Husk å bestille rom med projektor og plass til alle. Kan gjøres for alle elevene samlet, i grupper eller klassevis.  |
| 09:35 - 09:45 | Pause |  |  |
| 09:45 - 10:45 | [Praktisk øvelse: Et urettferdig kappløp](https://www.od.no/oppgaver-ressurser/et-urettferdig-kapplop) | Elevene får reflektere over forskjeller og likheter mellom ungdom i Norge og ungdom i Colombia | Hold øvelsen selv eller [bestill noen fra OD](http://www.od.no/foredrag) til å gjennomføre den. Maks 34 elever per gjennomføring. |
| 10:45 - 11:40 | [Foredrag: Verden er urettferdig + refleksjon](https://www.od.no/oppgaver-ressurser/tre-grunner-til-at-verden-er-urettferdig)eller [dokumentarfilm med refleksjon](https://www.od.no/oppgaver-ressurser/dokumentar-skuddsikker-framtid) | Innblikk i globale sammenhenger eller årets prosjekt og tematikk | Hold foredraget selv eller [bestill noen fra OD](http://www.od.no/foredrag) til å holde det. Husk å bestille rom med projektor og plass til alle. Kan gjøres for alle elevene samlet, i grupper eller klassevis |
| 11:40 - 12:40 | [Urettferdig fotball](https://www.od.no/oppgaver-ressurser/hva-er-spillereglene), [urettferdig stollek](https://www.od.no/oppgaver-ressurser/urettferdig-stollek) og/eller [urettferdig stigespill](https://www.od.no/oppgaver-ressurser/urettferdig-stigespill) | Elevene lære om hvor forskjellige utgangspunkt folk har i livet og hvilken betydning det har | Velg en eller planlegg for alle, så elevene kan velge hvilken gruppe de vil delta på. Fotball krever mer plass og passer for maks 30 elever totalt.  |
| 12:40 - 13:45 + forberedelser | Pause - [internasjonal kafé](https://www.od.no/oppgaver-ressurser/internasjonal-kafe)  | Lære om kulturen i Colombia gjennom maten | Avtal med kantina om de kan lage maten, eller få en gruppe elever til å forberede. Evt. overskudd ved salg kan gå til årets prosjekt! |
| 13:45 - 14:30 | [Hva gjør deg skuddsikker? plakatøvelse & refleksjon](https://www.od.no/oppgaver-ressurser/hvagj%C3%B8rdegskuddsikker) | Elevene reflekterer over hva som gir dem trygghet og beskyttelse i møte med livet, og betydningen av dette | Bruk plakatene som er sendt til skolen og print ut mer om dere trenger. Plakatene kan henges rundt på skolen i etterkant! |